**5. A feladat a Rákóczi-szabadságharc történetéhez kapcsolódik.**

**Oldja meg a feladatokat a forrás és ismeretei segítségével!**

„Felség!

Danckán keresztül igen bizonytalan a levelek járása, ezért csak késedelmesen

tudtam teljesíteni kötelességemet, hogy Felségednek apróra elmondjam hazám

ügyeit. Most azonban, a konstantinápolyi cím birtokában semmit sem késve máris

alázatosan tudósítom Felségedet, mi jó és rossz történt, amióta előző leveleim

elmondták, mily sikerekre vezetett szabadságát féltő népem első tüze, amit nyilván

mutatott Schlick tábornok veresége. Ezen aktus után azonban a hadak, nem találván

több ellenséget, s azt vélvén, hogy egész Magyarország meghódításával biztonságba

jutottak, a maguk dolgával kezdtek törődni és az ellenségtől ejtett prédával

visszavonultak. Mindent megkísértettem, Felség, ami tőlem tellett, hogy a szerte

kóborló hadakat összegyűjtsem, mégis mivel a nagyon kemény szigorúságnak kárát

vallhattam volna oly hadi nép közt, amelyet mind a szabadság túlzottan tágas

felfogása, mind személyem igen nagy kedvelése lelkesít, a fenyegetéseket ígéretekkel

és kedvükben járással váltogattam, nehogy bármit is elmulasszak, amivel hazámnak

és Felségednek ügyét előbbre vihetem.” *( II. Rákóczi Ferenc XIV. Lajoshoz írott levele;*

*1704)*

**a) Melyik nagy európai háború során került szövetségesi viszonyba XIV. Lajos,**

**francia király és Rákóczi?** (0,5 pont)

…………………………………………………………………………………………………

**b) Mettől meddig tartott az említett háború?** (0,5 pont)

…………………………………………………………………………………………………..

**c) Mettől meddig tartott a Rákóczi-szabadságharc?** (0,5 pont)

…………………………………………………………………………………………………..

**d) Húzza alá a mondat helyesnek tartott befejezését!** (0,5 pont)

A francia-magyar viszony a szabadságharc alatt inkább

– egyenlő felek szövetsége volt.

– érdekazonosságon alapuló együttműködés volt.

**e) Melyik országon keresztül tartotta a diplomáciai kapcsolatot Rákóczi és XIV.**

**Lajos a levél megszületésekor?** (1 pont)

………………………………………………………………………………………………….

**f) Említsen egy olyan okot, amely francia részről indokolta a Rákóczival kötött**

**szövetséget!** (0,5 pont)

…………………………………………………………………………………………………

…………………………………………………………………………………………………

**g) Említsen egy olyan okot, amely Rákóczi részéről indokolta a franciákkal kötött**

**szövetséget!** (0,5 pont)

…………………………………………………………………………………………………

…………………………………………………………………………………………………

**h) Ismertessen a levél alapján Rákóczi hadsereg-szervezési nehézségei közül egyet!**

(1 pont)

…………………………………………………………………………………………………

…………………………………………………………………………………………………

…………………………………………………………………………………………………

Megoldás

**5. Rákóczi-szabadságharc (Összesen 5 pont.)**

**a)** Spanyol örökösödési háború (0,5 pont)

**b)** 1701–1713/1714 (0,5 pont)

**c)** 1703–1711 (0,5 pont)

**d)** érdekazonosságon alapuló együttműködés volt. (0,5 pont)

**f)** Pl. Elvonja a császári seregek egy részét a fő hadszíntérről *(Más, hasonló értelmű helyes*

*válasz is elfogadható.)* (0,5 pont)

**g)** Pl. Nagyhatalmi támogatás elnyerése *vagy* nemzetközi elismerés kivívása *vagy* pénzügyi

források megszerzése *vagy* katonai tanácsadás a kurucoknak. *vagy* A fő hadszíntérre

átvezényelt császári csapatok megkönnyítik a kuruc seregek felszabadító hadműveleteit.

*(Más, hasonló értelmű helyes válasz is elfogadható.)* (0,5 pont)

**h)** Pl. A kuruc csapatok nehezen fegyelmezhetők, a zsákmánnyal szétszélednek *vagy* túlzott

szabadságértelmezés *vagy* kizárólagos kötődés Rákóczi személyéhez. *(Más, hasonló értelmű*

*helyes válasz is elfogadható.)* (1 pont)